钦定古今图书集成/明伦汇编/宫闱典/第053卷 > 《行路难》费昶
## 钦定古今图书集成/明伦汇编/宫闱典/第053卷 > 《行路难》费昶

“君不见人生百年如流电，心中埳𡒄。君不见我昔初
入椒房时，讵减班姬与飞燕。朝逾金梯上凤楼，暮下
琼钩息鸾殿。柏梁昼夜香，锦帐自飘飏。笙歌《枣下曲》，
琵琶《陌上桑》。过蒙恩所赐，馀光曲沾被。既逢阴后不
自专，复值程姬有所避。黄河千年始一清，微躯再逢
永无议。蛾眉掩月徒自妍，傅粉施朱欲谁为。不如天”
渊水中鸟，双去双飞长比翅。